b'\n_START_ARTICLE_\n\xc4\x8ceng Ji\n_START_SECTION_\nIzobrazba in kariera\n_START_PARAGRAPH_\nRodil se je leta 1033 v Luoyangu, kjer je tudi \xc5\xbeivel in pou\xc4\x8deval. Leta 1056 je bil sprejet na univerzo, leta 1059 pa je na isti \xc5\xa1oli tudi diplomiral. Zavrnil je veliko ponudb, ki bi mu omogo\xc4\x8dale bolj\xc5\xa1o slu\xc5\xbebo. Vodil je kampanjo proti reformatorju Wang Anshi. Leta 1086 je postal pomo\xc4\x8dnik cesarja, kateremu je poro\xc4\x8dal o konfucionizmu. Zaradi svojih prepri\xc4\x8danj in trme si je skozi leta pridobil mnogo sovra\xc5\xbenikov. Leta 1097 so ga ti sovra\xc5\xbeniki izgnali. Tri leta pozneje so ga sicer oprostili, vendar je bil \xc5\xa1e vedno na \xc4\x8drni listi. Leta 1103 so bila njegova dela prepovedana. Leto pred njegovo smrtjo (1106) je bil pomilo\xc5\xa1\xc4\x8den. Njegovega pogreba leta 1107 so se udele\xc5\xbeile samo 4 osebe, saj ostali niso \xc5\xbeeleli imeti nikakr\xc5\xa1nih povezav z njim.\n_START_SECTION_\nFilozofija in dela\n_START_PARAGRAPH_\nPoleg neo-konfucionizma, je imel zanimivo teorijo na temo vdov. Menil je, da se vdove ne bi smele ponovno poro\xc4\x8dati, \xc4\x8de jim umre mo\xc5\xbe, saj naj bi po njegovem mnenju vdove po smrti partnerja oslabele. Cheng je to prepri\xc4\x8danje zagovarjal z dobrim namenom, saj se je \xc5\xa1tevilo samomorov vdov, zaradi nezadovoljstva le-teh z \xc5\xbeivljenjem, v letih njegovega \xc5\xbeivljenja, dramati\xc4\x8dno pove\xc4\x8dalo._NEWLINE_Njegovo edino delo I Ching, the Tao of Organization je iz\xc5\xa1lo leta 1995 in ni bilo prevedeno v sloven\xc5\xa1\xc4\x8dino.'